Nyeste Skilderie af Kiøbenhavn, 1830-10-19
Til Professor Reinhold: Rom d. 12 Nov. 1795. - Saalænge Baggesen endnu var min Sagfører hos Dem, syntes det mig ofte unødvendigt selv at fremkomme for Dem; jeg kunde lade hans Genius, hans Hjerte tale for mig, uden at hverken De eller jeg havde Skade deraf. Men fra den Tid, han desværre for tidlig sluttede sit Løb mod Syd, for at vende hjem igjen til sit Valhal maa jeg selv udruste mig, for hen ud over Alperne og Apenninerne at overbringe Dem en romersk Hilsen. (Nu fortæller han i sit Brev, hvorledes han havde fattet den Beslutning, ikke at drive Kunsten praktisk, men theoretisk, hvorpaa han ogsaa i et Par Opsatser i Merkur havde givet Prøver.) – "Mine første Skridt, vedbliver han, til at udføre dette Forsæt, gik det godt med. J den korte Tid af Ophold her har jeg bragt det i det mindste saavidt, at gjøre mangen Kunstner Nødvendigheden af en høiere Aandsdannelse, end den Haandværkerne behøver, begribelig og følelig; dertil kommer den Fordeel at leve i nøje Omgang med det nærværende Roms bedste Kunstnere, og saaledes grundig studere Kunstens Aand og Væsen, ikke blot i de Gamles Værker, der til evige Tider bestaae, men ogsaa den nuværende Kunstaands levende Stræben, der med Hæld følger disse store Forbilleder, og at støtte mine Erfaringer og praktiske Kundskaber paa philosophiske Grundlag, som jeg fra mit Fædreneland, har hidbragt. Maaskee lykkes det mig engang derved at frembringe noget Nyttigt over Kunsten. Jmidlertid har jeg, opfordret af nogle tænkende Kunstnere og Kunstvenner, begyndt at udarbeide en Række af Forelæsninger over Kunsten, efter kantiske Principer, hvilket var mit Arbeide forrige Sommer, og i Vinter har jeg to Gange ugentligen om Aftenen holdt samme i Prinds August af Englands Vaaning. Mit Auditorium, der bestaaer af Kunstnere, Kunstvenner og Lærde, er 36 Personer stærkt. Prindsen selv, som saadanne Ting ikke interesserer, er ikke blandt mine Tilhørere, men ved at holde dem i hans Huus har jeg den Fordeel at undgaae Mistanken om en hemmelig Klub, og saadan Mistanke skulde vore Aftensammenkomster vist ellers være udsatte for, og maaskee de endog kunde forstyrres derved. Mine første Timer have havt det Hæld at behage og erhverve mig Tiltro for de følgende. Jeg har ogsaa stiftet et fælles Bibliothek, hvortil de for Kunstneren nødvendige Bøger, Oversættelser af gamle Klassiker, nyere Digtere o. s. v. efterhaanden anskaffes. Førend Carstens kom til Rom havde næsten ingen tydsk Kunstner en Bog, omsider begyndte en og anden at læse, i den Tanke at det var derved, Carstens havde vundet sin Opfindelsesaand, sit Genie. Ingen havde forhen læst en Livius, Diodor, Homer o. A., nu komme de efterhaanden ifærd dermed, vi have ogsaa faaet nogle tydske Tidsskrifter, Merkur, die Horen o.fl. i Gang. - Just nu ere Fru Brun fra Kiøbenhavn, Matthisson, Fyrstinden af Dessau, og min Ven P. hidkomne. Med Sidstnævnte har jeg her havt den første salige Nydelse af Gjensyn; men han har kun havt faa Øjeblikke at skienke mig. De andre har jeg endnu ikke seet og fra Baggesen har jeg aldeles intet hørt i et halvt Aar eller længere. - Jndtil April 1795 levede Fernow med Carstens i een Vaaning; men siden behøvede Sidstnævnte til sin Kunstudstilling et større Kunstværk sted, og drog derfor ind i den afdøde Maler Battonis Huus. Begge Venner boede nu vel ikke under eet Tag; men de vedbleve at leve ligesaa adskilleligen sammen som forhen. Fernow tilbragte den hele Dag hos sin Ven, i hvis Værksted han havde sit Arbejdsbord opslaaet, ved hvilket han med varm Nidkierhed drev det theoretiske Studium af Kunsten, og saae tillige sin Vens Mesterværker fremstaae for sine Øine. Hver arbeidede uforstyrret for sig; Aftenerne tilbragte de, glade over det vellykkede Dagværk, med Spadseregange, hvor de paa Roms klassiske Grund fan kede nye Kraft, nye Belæring og Kunstnydelse. Fernow levede her lykkelige Dage ved Venskab, Nøisomhed, Arbeide. Understøttelsen fra hans Velyndere, Baron Herbert og Greve v. Burgstall ophørte efter de to første Aar; men nu, bekjendt med det Lokale og med Landets Sprog, vidste han at hielpe sig selv.